ট্রান্সলেটউইকি.নেট
ট্রান্সলেটউইকি.নেট হল একটি ওয়েব-ভিত্তিক অনুবাদ প্ল্যাটফর্ম। এটি মিডিয়াউইকির অনুবাদ এক্সটেনশন দ্বারা পরিচালিত হয়। এটি বিভিন্ন ধরনের পাঠ্য অনুবাদ করতে ব্যবহার করার জন্য তৈরী হয়েছে। তবে সাধারণত সফটওয়্যারের ইন্টারফেস স্থানীয়করণ বা অনুবাদ করতে এটি ব্যবহৃত হয়। এই প্ল্যাটফর্মে প্রায় ১২,০০০ জন অনুবাদক রয়েছেন। এখানে মিডিয়াউইকি, ওপেনস্ট্রিটম্যাপ, মিফস, এনসাইক্লোপিডিয়া অফ লাইফ এবং ম্যান্টিসবিটিসহ ৬০টি প্রকল্পের জন্য ৫৮,০০,০০০-এর অধিক পাতা রয়েছে।